# Õigekirja kontroll

Siin pakutavaid seadistusvõimalusi kasutavad vaikimisi kõik &kde; rakendused, mis pruugivad Sonnetit ehk mitmesuguste vabade õigekirja kontrollimise programmide kasutajaliidest.

Sonneti kasutamiseks peab olema paigaldatud mõni õigekirja kontrollimise programm, näiteks GNU Aspell, Enchant, Hspell, ISpell või Hunspell ning lisaks vastavad oma keele sõnastikud.

Siin määratud seadistusi saab tühistada igas rakenduses eraldi.

Rippmenüüs Vaikekeel saab valida sõnaraamatu, mida Sonnet kasutab.

### Õigekirja kontrolli valikud

Vaikimisi õigekirja aautomaatne kontroll

- Märkimisel kontrollitakse sõnade õigekirja juba nende kirjutamise ajal. Valesti kirjutatud sõnad joonitakse punaselt alla.

Kõik SUURTÄHELISED sõnad jäetakse vahele

- Märkimisel ei kontrollita selliste sõnade õigekirja, mis koosnevad ainult suurtähtedest.

  See tuleb kasuks dokumentide korral, kus esineb hulganisti lühendeid. Kui see on märkimata, märgitakse usutavasti enamik lühendeid valesti kirjutatud sõnadeks. Märkimisel ei peeta selliseid lühendeid valesti kirjutatuks.

Kokkujooksnud sõnad jäetakse vahele

- Kui see on märkimata, siis peetakse sõnu, mis on kokku kirjutatud, kuid esinevad sõnastikus eraldi kirjetena, kirjaveaks. Näiteks kui sõnaraamatus on sõnad häire ja kell, aga sõna häirekell ei ole, siis peetakse viimast kirjaveaks.

  Kui kast on märgitud, ei märgistata veebilehekülgede ja e-posti aadresse kirjavigadena. Neis esineb sageli selliseid kokku kirjutatud sõnu.

### Ignoreeritavad sõnad

Dialoogi alumises osas saab määrata sõnad, mida õigekirja kontrollimise programm peaks eirama (need võivad olla näiteks isikunimed, terminid jms.).

#### Sõna lisamine ignoreeritavate sõnade nimekirja

Sõna lisamiseks kirjuta sõna tekstikasti ja klõpsa nupule Lisa.

#### Sõna kustutamine ignoreeritavate sõnade nimekirjast

Sõna eemaldamiseks vali ignoreeritavate sõnade nimekirjast vajalik sõna, klõpsates sellel &HVNga;. Seejärel klõpsa nupule Eemalda.

### Sõnade järjekorra muutmine nimekirjas

Sõna liigutamiseks nimekirjas vali ignoreeritavate sõnade nimekirjast vajalik sõna, klõpsates sellel &HVNga;. Seejärel klõpsa selle liigutamiseks nimekirjas nupule Liiguta üles või Liiguta alla.

Kui oled tehtud muudatustega rahul, klõpsa nupule Rakenda.

Klõps nupule Vaikeväärtused taastab kõigi valikute vaikeväärtused.